**SA ERSO nõukogu protokoll nr 3**

**26.05.2021 kell 14:00**

**Videosilla vahendusel**

Koosoleku protokollija: Daily Trippel

Osalesid: Madli-Liis Parts (koosoleku juhataja), Kristel Pappel, Toomas Prangli, Riina Virkus

Külalised: Kristjan Hallik, Liina Žigurs, Mari-Liis Nõmmiste; Tiina Maalinn (esimese punkti juures).

**PÄEVAKORD:**

1.       Audiitori arvamusega tutvumine ja SA ERSO 2020. majandusaasta aruande kinnitamine.

2.       SA ERSO rahavoogude- ja kasumiaruandega tutvumine.

3.       Kohapeal algatatud küsimused, järgmise koosoleku toimumise aeg.

**OTSUSED:**

1. Audiitor teeb ülevaate majandusaasta aruandest. Tähelepanekuna toodi välja, et seoses raamatupidaja lahkumisega, raamatupidamise üleminekuga firma alla ja edasi Riigi Tugiteenuste Keskuse (RTK) alla, tuleb üle vaadata asutuse sise-eeskiri seni toiminud raamatupidamistähtaegade ja tööjaotuse osas.

Seoses metsasarvede ostuga ja riigihanke piirmäärast üleminekuga oleks pidanud välja kuulutada lihthanke. Instrumentide eripärast tulenevalt ning sellega, et ülekulu määr ei olnud märkimisväärne ja esialgne plaan oli soetada viimane instrument järgmisel eelarve aastal, siis saadakse aru tehtud veast.

Kristjan Hallik teeb ülevaate raamatupidajate vahetusest ning toob välja, et seoses raamatupidajate vahetusega ning üleminekuga RTK alla on jäänud esialgu mõned aruannete tähtajad tähelepanuta, kuid need on ära tehtud esimese meeldetuletuse korral.

2020. aasta majandusaasta aruanne kinnitatakse ühehäälselt.

Majandusaasta aruanne laetakse üles äriregistrisse.

1. Kristjan Hallik teeb ülevaate hetkeolukorrast.

Nõukogu uurib, kas RTK osas kärbitakse ka eelarvet ning kas sellest tekib vajadus ka eelarve muutmiseks? Kristjan Hallik annab teada, et hetkel vastavat korraldust ei ole tulnud, kuid muutus saab tulla vaid seni eelarves arvestatud raamatupidaja töötasu arvelt. Vajadusel tehakse muudatus tegevustoetuse teise osa väljamaksel.

Tulemiaruandes peaks viimases lahtris olema „4 kuu täitmise %“ (mitte „4 kuu täitmise % aasta eelarvest“).

Nõukogu poolt on palve kasutada edaspidi ühtset metoodikat eelarve ja selle täitmise kajastamisel.

Nõukogu võttis aruanded teadmiseks.

1. Kohapeal algatatud küsimused, järgmise koosoleku toimumise aeg:
* Kristjan Hallik teeb ülevaate Riigikogu kultuurikomisjoni otsusest. Uue kontserdimaja ehitus jäi komisjoni nimistust välja. Kristjan Hallik teeb ülevaate ka tulevastest projektidest. Hetkel on küsitud Vabariigi Valitsuselt eriluba 400 inimese saali lubamiseks tingimusel, et kõik kontserdikülastajad on eeltestitud.
* Järgmine nõukogu koosolek toimub **8. septembril kell 14:00.**

Protokollile lisatud:

* SA ERSO 2020. aasta majandusaasta aruanne.
* SA ERSO rahavoogude- ja kasumiaruanded.